[Resep] Sout-en-peper-tjops met knoffel-aïoli | Maroela Media
Foto: Japtrap braai
Aïoli is ŉ Franse woord vir mayonnaise, gewoonlik tuisgemaak, waarby baie vars, fyngedrukte knoffel gevoeg is. Om tyd te bespaar, kan jy eenvoudig mayonnaise van goeie gehalte koop en net vars knoffel byvoeg. Aïoli werk goed saam met groente-crudités en ander peuselhappies wat ŉ doopsous nodig het. Dit is ook ŉ goeie slaaisous
8 lamlendetjops van die beste gehalte
250 ml (1 k) mayonnaise van goeie gehalte
3-4 knoffelhuisies, fyngedruk
Vryf die tjops met die olyfolie in en geur met sout en peper net voordat jy dit op die rooster sit. Braai vir 7-10 minute aan ŉ kant totdat dit heerlik bros is.
Meng al die bestanddele vir die aïoli en sit dit as doopsous saam met die tjops voor.
Om reg daaraan te laat geskied, eet dit met jou vingers.
Vir ŉ volledige en voortreflike maaltyd, geniet dit saam met Franse brood, wat jy ook in die aïoli kan doop en ŉ bottel yskoue witwyn.
Desi Jordaan · 3 jaar gelede
Baie dankie vir Maroela Media se gratis inteken,asook jul pragtige resepte,mag jul Geseend wees.
Ek hou baie van die resep idee maar om ‘n duur lamtjop so te verwoes tot hy bros is om ‘n lekker stuk vleis op te neuk!
@Lucas. El het self so ‘n onrustigheid oor die bros tjops.